***Ivan Rajović***

******

***UŠTAP***

***(pesme)***

 ***- Osećam ludačku slast beskrajne ironije kada pomislim***

 ***da bi neko oduvao moj pepeo na sve četiri strane sveta***

 ***i vetar ga frenetičnom brzinom rasturio, rasipajući me***

 ***prostorom kao večni ukor ovome svetu.***

 ***Emil Sioran***

***2012.***

***AKADEMIJE***

*U gomili žurim*

*urme da mešam sa šnalama meštana*

*kojima lame laju čim zinu*

*dok junaci saborcima cijuču u čuperke.*

*Ponekad uperim prst u stado,*

*nad kojim oleandri ridaju*

*i daju ritam tami pogleda.*

*Tišti me to*

*što su akademije okadili Iliri.*

*Sad riku kaleme na metlu,*

*a umovi se vuku po ćoškovima*

*u kimonima sa zmajevima ledenim.*

*Zato u neko doba eksplodiram*

*obasut sutonom u tonama mana*

*jer znam*

*monolitni su samo čitači.*

***JAPANKE***

*To su samo reči*

*skrojene da budu*

*epolete vida i daždevnjaka*

*koji žderu.*

*Erupcije prave rupe u pesku*

*i kuke sakate*

*neparne epohe.*

*Hej,*

*jun je unajmio*

*jato totema malih lilihipa*

*i pati*

*a ti titraj rajska skakaonice*

*i cepaj japanke apatične.*

*Parastos rastapa stope operete*

*retorte i tekton*

*a tek sam ambroziju*

*brojnu*

*obujmio mislima*

*i pljunuo u slivnik*

*iznikao niotkuda.*

*Tkanje kandila čujem*

*dok kanarinac nariče*

*a čedomorac pod omorikom*

*ne rasuđuje ništa*

*rastrojen strahom tragača.*

***DECEMBAR***

*Sve je tu.*

*Utisci isisavaju decembar*

*i cede se ljupko.*

*Poljubac sam bacio da pukne*

*u kupinama*

*pa sad kipovima savijam krila*

*da postanu nakit*

*jer kandila nikuda ne uteknu*

*kada ih plamen dotakne*

*setom.*

***UČITELJI***

*Svetom caruju apatija*

*i udaraljke*

*a jarost razara vernost*

*i odanost uznosi do molitve.*

*Samo su reči kremen*

*i mera u smoli*

*limenih kazaljki koje ječe*

*da razoružju učitelje*

*koji se krste*

*u čajdžinicama.*

***JESEN***

*Krasan je san jeseni*

*kad niti i tipke kevću ćutljivo i vodoskoke*

*skrnave avetinjske.*

*Skeleti leti titraju u jari*

*dok ariši šibaju jutarnje spavače,*

*a čedo doji dojilja ljubičasta.*

*Statista je to,*

*isti kao i čista laž.*

*Mazno žalost lestvicama ulazi u zimovnike*

*i kerovima*

*mantre trebi iz bitisanja.*

*U čučavcima njaču čudaci*

*sa čavkama kamenim,*

*a meni je leto toplo,*

*opleteno tananim kokosom samoće.*

*Moć nosim,*

*osim kad u ramovima*

*razabiram opuse dresera.*

*I tada shvatam*

*da ima neke tajne u dečaštvu,*

*časne navike vunderkinda snenog*

*pa benkicu gladim nadlanicom*

*da molitvu dovučem za sobom*

*omamljen mlečnim imitacijama majčinstva.*

***KONJSKO MESO***

*Kopam po opaljenim oknima*

*i maljem razbijam*

*kućice školjki*

*da biser ispijem*

*i nazovem se kraljem.*

*Boljci sam mučnoj*

*doakao*

*i skakao potom*

*po trgovima*

*snovima opaljen kitnjastim.*

*Sad konjsko meso jedem*

*da nivo gvožća u sebi*

*dovedem do zračenja.*

*Ponekad zazirem od sveštenstva*

*da ne bih sivi bedem inata*

*pred sobom gledao*

*kao tihi iskušenik.*

*Ali, ničem ujutro*

*da ruglo*

*u uglovima sveta*

*plamenom oplemenim*

*i kličem*

*lišen brige*

*za slova koja se nižu*

*ushićeno*

*nad grivama dorata.*

***OKUPACIJA MACA***

*Zelje topim u ustima i timarim marinca*

*u kaki prsluku.*

*Šta da se radi kad ukus kustosu*

*sudbina nametne neprimetno,*

*i metu mu stavi pod otirač*

*i račića ćosavog.*

*Žetvu lan uzdiže*

*dok seljacima u makarone*

*suze rone nespokojne.*

*Po koji samo momčić kićeni*

*čekinje gladi kicoške.*

*Devojke nisu ružne subotom*

*i sekire bruse u seoskim crkvama*

*kao piloti i lole.*

*Ogrizak je rizik*

*omama kojom jodluje dlan*

*i zakucana ikona*

*hromog konjanika sa snajperom.*

*O, ledu duše u ševaru,*

*varku sam ti ukrstio sa mastilom*

*i lomim te, sada,*

*lomim i mislim*

*na limun mumije*

*i jesen u Varšavi*

*pod okupacijom maca.*

***RODE***

*Rode gestikuliraju tikovima*

*maka*

*manekenke kezom da omile,*

*a leska eskadrone u kadrove*

*drobi.*

*Robijaše obično bičuju*

*južnjaci,*

*a žunja liže žad.*

*Anjuška u šaš*

*sa šalom lomne mečke*

*mekotom otomana tumara*

*u bedro resko*

*emociju da utopi*

*stiskajući rep*

*tamnooke gošće sa Sijama.*

***PISAK***

*Mene neće biti*

*kad srditi skitači*

*proleće donesu u bisagama,*

*kad se gamad uznese*

*u transu*

*i glad zavlada*

*u gradovima.*

*Piskove sakupljam od zove*

*kupljene u prodavnicama*

*suvenira i muzičkih instrumenata,*

*jer samo zova može da dozove*

*učaurene sene ispod kože.*

*Imam sveću veću od prsta*

*i mlado telo lakonoge device.*

*Tih iščekujem da duše predaka*

*ušetaju ponovo*

*u naše živote*

*i bič božji fijukne*

*nad knedlama*

*kosmičke supe.*

***TONCI***

*Buljavi ljube bezubo*

*i zebu od budnosti*

*najavljujući ljubakanje kraba.*

*Tonci onanišu na nosilima i piju limuntus,*

*naduveni kao duvaljke u valjaonicima.*

*Na dnu saksije otisak je kotla.*

*Ksenofobija jača kada se čačka po kanonima.*

*i nakot se koti otuđen od utočišta.*

*Ali, šta to vredi kad red redarima timari*

*damare u nedrima?*

***STOKA***

*Stoka okameni mentalno!*

*Nonsens je to.*

*“Toreadori”*

*ori se po senicima.*

*Cimetasto stopalo lovca*

*ovcama misli mami,*

*slike i nežnost nostalgičnu.*

*Nudim ti dim udisaja i disk*

*iskidani*

*iz sećanja na detinjstvo*

*oratora raspaljenog.*

*Nogari aritmiju miju*

*i jurišaju na guje.*

*Ugled ledi disanje sanjača,*

*a čađ anđela laska li laska*

*asketi kratkoprstom.*

*Omirišem šeboj*

*jad enigmom omame da merim.*

*Rim ni meni nije ideja,*

*već deja vu*

*što ciči i čiodu*

*oduševljeno nosi u nozdrvi.*

***KAP***

*Kap sam u aprilu,*

*suza u zapećku beskućnika.*

*Skidam bes nebeski*

*damama da ga udelim*

*i mamac im zagonetni*

*priložim na dlanu.*

*Dan je slan iznutra*

*u tragovima koji govore*

*o revolucijama*

*u rukavcima cicanim.*

*Ime je mera,*

*a red će naći sebe u ćilibaru*

*oka barmena.*

*Mena ostaje ista,*

*tajna najava jave.*

*Aveti su etiketirane*

*i rane sisaju sasušene.*

*Sasi ne sijaju u jauku,*

*u kutijicama se gnezde*

*da jurnu na ringišpil*

*i dreserku koja puši*

*u kavezu lavice.*

***TAKT***

*Akt je tkivo u katakombi.*

*Tako je to otkad ktitori rotiraju ritmično*

*pod biciklom bacila.*

*Lica su cilindri liciderskog srca*

*u crno usađene đinđuve*

*kojoj uvertira na reverima miruje.*

*Jurim,*

*rujno jutro iz truleži da poželim*

*i legnem gnevno*

*na venac nevena.*

*Stenjati nije prikladno*

*kad rika klatna latice cima.*

*Mic po mic i prijatelj tajno*

*onaniju prihvati kao totem.*

*Ućutkan nakot nema taktiku,*

*ukipi se i pipka kapke pakosne.*

*Eto, u tome je emocija*

*mesečara ćosavog u saću.*

*Sakupljam ukrase,*

*kukurek i rukotvorine*

*u otvore da ih hitnem tiho.*

*Činim sve da ne minem kao visak*

*kastrirani.*

*Sneno ne neguje gen u vinilu*

*i guju u vinogradu goniča.*

*Oholost je to,*

*otupela od lepote pelina i nane.*

***ROPAC***

*Čekam tvoje kajanje i kečap sa aspirinom,*

*monstrume!*

*U meni nema amebe,*

*betona i nota.*

*U meni atomi mirišu i šire uši šume*

*u mestu maestralno.*

*Strano mi je to, ranoranioče*

*što si očevidac večnosti,*

*stisak u sarkofagu i fagot.*

*Ali, toga više nema*

*ni nagih magova na gazovima.*

*O, zakoni i šnenokle,*

*vi ste prokletstvo korupcije.*

*Iritiraju me turisti u riznicama*

*ako se ritaju tajno*

*dok rupice u piceriji upitno pupe*

*sa purpura pruta.*

*.*

*Jato niče i čeka toplinu,*

*a novog potopa nema*

*ni matice u psovki tatice.*

*Stati na vrat Tatara znači rat.*

*Tarot je otvor rova.*

*Kadulju donosim tebi mislioče očeličeni,*

*što ličiš na čizmu.*

*Izmučen je mizantrop u ćumezu kao mućak.*

*U kaćunu nema minuta ni utisaka,*

*nema site,*

*ni kaskadera,*

*samo san nasrće*

*na lice derana u ropcu.*

***KUNIĆI***

*Rukujem se sa kunićima i ukućanima*

*koji se zaklinju na panju*

*i padaju po jugovini.*

*Važno je mane svoje darovati pticama*

*koje se začinju u kućicama*

*jer nema načina da se plati*

*čin kojim te je mati*

*dovela do unuka i rose.*

*Dolazi žal Alžira.*

*Osećam da sam delo*

*u odelu lude*

*udenut u vatru kao trulež ladoleža .*

*Žiranti me iritiraju*

*i rite teraju u juriš,*

*a jaja sjaje jasno*

*snovima novih hodočasnika*

*i dočaravaju raj jastoga.*

*Bog uradi sve,*

*a dičnima se čini*

*kako je to što sanjaju*

*način da jarost starosti*

*istisnu iz čira leta.*

***AMERIKANAC***

*Kovači čekaju juratnje sanjarenje*

*i njaču u čaj časovničarima*

*koji sanjaju podne.*

*U trorogim gimanstičkim peškirima*

*kike klikću i cijuču u čudu.*

*Udruženi smo kao moćnici*

*i ničice celivamo livenu masku askete.*

*Kelti lete poput eteričnih terijera*

*i rančera čergara.*

*U garaži ovas ažuriram*

*i trčim u Rim.*

*Malo je i ogavno ovnovo novo svojstvo,*

*a tvorić je džoker renesanse,*

*otisak senke pretočene u kovinu.*

*Imam Amerikanca u rancu,*

*crnog kao noga tarantule.*

***KLAS***

*Klas lastavici nosim*

*čast da joj ukažem*

*kao ptici selici raspevanoj,*

*a glas svoj stiskam*

*skamenjen znamenjem tajnim*

*da se ne odam*

*bajnim sevom vokala.*

*Proleće neće u džepove*

*da mi zaviri,*

*mami me sa zovama,*

*amajliju da mu dam.*

*Iz bokala*

*vino hoću da prolijem*

*na fino tkanje pašnjaka*

*po kojem rasuto stado ovaca*

*brabonjke niže u brojanice.*

***GAZ***

*Latim li se mita,*

*osetim amneziju*

*i samo mašem majstorima koji ropću.*

*Gaz postoji*

*da stoici sandale ne okvase u talasima.*

*Poraz zarobi borca i crva mu podmetne*

*kao rvača.*

*Čas je da sačma pesnika očara,*

*račića čarobnog u gondoli da mu snimi*

*za ljubavnicu buljavu.*

***INDUSI***

*Poznato je to, da su molekuli u kulama lekoviti*

*kao ivino međunožje.*

*Nudili su mi miris,*

*a ja njima dudlicu na dlanu,*

*unikat iz mašte Kineza.*

*Niko nije okidač da čuči u učionici i cvili*

*kao vilenjak.*

*Lenjivcima mišići ne smetaju dok tumaraju*

*u unutrašnjosti trunja.*

*Uranjam u auru Rumunke, umorne od rima i makaza.*

*Kamo sreće Amora da uramim i maršala sa ukosnicom.*

*U kostimu tmastom mastilo da pijem*

*i golicam logopeda pogurenog.*

*Kote se otežale retorte od terakote*

*a lelek kelnera lek je nerazumu.*

*Ruglo je to što po uglovima lovimo*

*volontere eterične.*

*Zar razdoblja obljubu mogu da obuju*

*kao aknu?*

*Ukazao sam na zakone koji spokoj okopne pokorno*

*pa sad kopno nosim u mislima i slinu Indusa u sazvežđu.*

*Zavet vetri kao ćevap,*

*a povremeno provri rovit kao varvarin.*

*Tkanine nakota su nakostrešene*

*u kanonadama nadobudnih Indusa od indiga.*

*Rime varim jer sam asketa taktični*

*i ništa me se drugo ne tiče.*

*Uranjam u mućak.*

*Ćumur da mućkam ućutkani.*

***DŽEZ***

*Elektrika je trik,*

*rika koplja iz poljupca ljudoždera*

*i daždevnjaka.*

*Devičanstvo čami*

*ako mu muzika uzme magiju.*

*Gamad u damarima imaš, šamanu*

*i štambilj koji biljkama muti misli*

*i slike kukaca.*

*Maši, maši šašava vaško,*

*to ne škodi i ne košta.*

*Carstvo je artimetika tikova.*

*Vokali kevću*

*jer ćutanje nema masu i sud o duhovima.*

*Hodaj u jodu,*

*dah da ti zabeleže belci.*

*Hleb je bes, sever je vesnik Kineza.*

*Zakon ima nokat kao takt ktitora i ratnika.*

*Nikad neću da kinjim miša*

*i šaljem poljubac ljubičici.*

*Eto to je džez džungle na glini.*

***UKIPIM SE***

*Ukipim se ponekad*

*opor kao ropac na parkingu*

*i gučem čudesno*

*na meče.*

*Snove razvejem zverima*

*i mazim milu ludicu*

*iza kioska.*

*Ako kažem „mir“ imaću mir*

*i mirtu u tunelu.*

*Ne luduj u dudinjama*

*dudlice licemerna*

*jer čemer remeti meru u redovima*

*kad ode despot sedokosi*

*da osinjak okadi.*

***BARMEN***

*I ratovi minu,*

*samo unikati kijaju iz gomile*

*na gospodu.*

*Da bar armija i ja barmenu ramena naoštrimo*

*i motrimo ga krišom iz šimšira*

*dok širi smrad i šmrče u zid.*

*Kredu sam uzeo zelenu*

*Vezuv da uzdignem uz direk riđ.*

*Izlaza nema, a zalisci se samo slažu*

*žalosno kao snošaji šnajderke.*

*Ogrešiću se,*

*znam,*

*ako šeretima problem ne rešim*

*i melem leleka ne kanem u neme imenice.*

***PESAK***

*Pesak sakuplja kupačica*

*i pačiće ćelave što laju junački*

*na Kineza unezverenog*

*koji čkilji kroz oroz*

*u roze bermudama iz Damaska.*

*Maska skakuće u ćeliju lakeja*

*i kaligrafa,*

*a fašisti stiskaju testo stopalima.*

*Lim mili i lomi milenijume u metrou*

*u kojem tron zvoni vojnički*

*sa vizijom mahnitosti stiliste.*

*Gde ste deco ljubavi,*

*aveti vetrova ovamo da skrenete?*

*Tepam ti peto,*

*Ahila svoga da oglasiš,*

*a ti mučeš u rano jutro*

*turobna na stranputici.*

*Citat taknem nemušti*

*pod štitom matadora*

*i tada dan naraste u dovratku,*

*a ja ćutim i milujem*

*seme Meseca u pepeljari.*

***DIZNILEND***

*Pravac vara,*

*a ravnica cakli i klizi iz žile.*

*Teške šnenokle nižem i žetone oklevetane*

*da ne uđem u kućicu*

*ćuka da ukorim*

*dok mir rida i dah hadski*

*skida diktatoru sa usne.*

*Urota apatiju oteklog tekstopisca otapa*

*a potkovane stopice patriote*

*kovitlaju se u vitrinama manastira*

*i nasrću na srču.*

*Čučavac u čudu dušu ima*

*i ušunja se u Šekspirov dušek*

*na kojem spiram pseće dlake sa dlana*

*lako okađen đakonovim uzvikom*

*milozvučnim.*

*Retki su to trenuci,*

*kad ren u nervima ima mladež da jalovo laje na lovor,*

*kad mokar karmin armije jedu u bunkerima Rima,*

*a mak zakone kazuje jezikom kozjim.*

*Tad ožive ive*

*u teror potisnute lepotice vesele .*

*Građani obigravaju rovove,*

*rađanje đaka da izbegnu*

*i šapuću*

*kako je gnusno nositi sito u ustima*

*i buntovnika mamiti rikanjem kandila*

*dok se kani da minu uzida u temelj Diznilenda.*

***IZVINITE***

*Izvinite!*

*Zvižde tetive i niti izjedene*

*koprive žderu,*

*veče i ćevapčiće*

*sa dekora ronioca.*

*Vape ptičje molitve iz paperja*

*dok papa tapka sobaricu po zadnjici.*

*Kapice kapaka su samo*

*gnjili ostaci snova.*

*Hirurgija nije nauka ukaljana ukazima*

*i jadanjem.*

*Guja je to što u jarku kruniše kumu*

*i unosi joj se u ždrelo*

*da draž aždaje snese u esenciji.*

*Kevću senke iz nesesera*

*senilno nesite sentimentalne mentorke.*

*Orkestar starletu kastrira.*

*Tragikomika je to.*

***RAGA***

*Ragu podojiti napućenu*

*u garaži*

*nije dovoljno*

*jer pakost ostaje na stepeništu.*

*Penušava i ušuškana kanarinka*

*nar ukalja pa ranu u nedrima četka*

*da joj tkanje razvuče po školicama.*

*Volim te tečnosti u zglobovima*

*jer imaš bol i maštu šamana.*

*Maši maši šampione*

*i baš te briga što beskućnici*

*ridaju u kolicima,*

*a jun unucima*

*topi šlag sa klikera*

*i psića sićušnog nagotom omami.*

*Malobrojni su rojevi labradora,*

*bradati radnici i cinkaroši*

*koji samo sede i posmatraju cink*

*kako kicošima cakli na kacigama.*

*Cigani maškama ktitorke ganu*

*krotke rotkvice otkrivene u vezu.*

*Nemam vene na venčanjima kao očaj,*

*ali te imam u šaci*

*goniču što ničeš na čineli.*

*Nečim sam te načeo*

*pa čeonu kost stiskaš pod kajsijom*

*dok ne zasijaš u javašluku*

*vašara i šargarepe.*

***KRTICE***

*Ni malo impresivno.*

*Na visoravni varka niče*

*iz potiljka letača nad lalama.*

*Škrto tihuju otkucaji*

*u karlicama kršnih krtica*

*a malac alavi visi li visi*

*i sija od oholosti*

*na simsu oblakodera.*

***TANE***

*Već je veče*

*i čekrk krči pod opankom apostola,*

*opasanog sapunicom psalama.*

*Na meni je da nemir rimujem*

*sa astmom astronauta*

*u momentu kad*

*citati truju jurišnike koji špartaju šinama*

*U tebi sam bio mestimično,*

*seme da ti sameljem sa amebama*

*i tad sam shvatio da*

*tane ne može da ožedni,*

*niti titraj Titana da napipa.*

*Ipak, kapak imam i mašnicu šampiona.*

*Našao sam šanac naciste tetoviranog ,*

*nogu ugursuza i suzu u zamci.*

*I ubice uveče večeraju,*

*jutra da im ne minu kroz slepoočnice stegnute,*

*a ja menuet hoću da ohladim u fioci.*

***LAME***

*Pet je petardi dosta,*

*sve ostalo je loše.*

*Arapi pišu i šunjaju se kroz Njujork*

*da vide orkan u kanti.*

*Antika tika-taka,*

*a kada dah kadulje u ulju ljubav ubije*

*jelen lenjo onjuši breskvu skuvanu.*

*Vani ništa nije u redu.*

*Beduini duvaju u trube,*

*ubeđeni da dolazi Lazar,*

*razroki zrikavac koji riče*

*i čeprka prstom nos u osinjaku.*

*Tajac se klati u zenitu*

*i tupi upitnik na tepihu.*

*Male lame ćute pored porodilišta.*

***MONITORI***

*Lako je kajati se jalovo,*

*teško je lovor varkom*

*kompromitovati.*

*Mitovi ne venu u nedrima*

*i vedro vade adrese*

*da demonima kese odreše.*

*Monitori mru u urmama,*

*mamac ambrozije i breze*

*rezom da zarežu.*

*U raju rumene*

*malene nekretnine.*

*Kreteni rezerve ostavljaju*

*vandalima jer*

*ustanak dah i njisak*

*skitačima kida.*

*Okidači očaj koče.*

*Čekati nije til*

*i lavina na avionima.*

*Ni mak ni mazga,*

*to zgarišta gardistima*

*u uši šumno dišu.*

***LILIHIP***

*Nije to ništa novo*

*da su tonovi himne,*

*mehuri u fišeku.*

*Imam sličice u glavi izgrižene zubićima bića.*

*Dete liže grb na zastavi.*

*Biće rata,*

*tako mi hleba,*

*kaže prosjak u senci.*

*Mamica kupuje tost,*

*peškir i pumpicu na naduvavanje.*

*Gubim se pred izlozima,*

*tragam za čelom povorke ogorčenih*

*i čembalom u balonu.*

*Labilan nisam,*

*samo masku nosim da simuliram ples.*

*Govorim dok varim manu*

*na gozbi varvara*

*pa smešak šakom zaklanjam*

*da klanje ne doživim kao bis.*

*Sele se ptice na Pirineje*

*jer ovde nema soli u tragovima.*

*Vižljasta ljubimica žvaće saće*

*i ćaska sa sakatim nastojnikom.*

*Stojim u senci i gledam Prag,*

*a na putu raga,*

*gatara i ratnik sa lilihipom u oku.*

***LJUTO***

*Ljuto sam seme*

*u zao čas posadio,*

*žuto seme nade*

*da niče u sutone,*

*mirisno da utone u moje vene*

*i boje mi života podstakne na blud.*

*Lud je ko ima akne,*

*ko svoje rošavo lice*

*ne makne iz vidokruga*

*ubice.*

*A seme mi se ruga*

*i breme tuge*

*vreme mi u gene utiskuje*

*Ujed je to*

*i jetka osveta tkača,*

*svetog vetronoše sa trozupcem*

*mesinganim.*

*Kanim se nimfama*

*familiju da spomenem*

*ali nem ostajem*

*jer sam vrač*

*kojem su religiju uskratili mudraci.*

*Vene bosiljak na oltarima*

*među šiljcima i kapima krvi*

*i ljiljak se crveni*

*igra rimama na bulevarima*

*pod kojima crvi piruju*

*u utrobama trubadura.*

***MAĐARI***

*Ne može se sve obesmisliti*

*jer je smisao nit inata koja zri u Irodu.*

*Rod odrema nekad*

*ali dekade u nedru kuju ukrase.*

*Ruksak kuriru skidam*

*da mu insekt snese senku.*

*Nestvarno je to,*

*znam,*

*kao što znam da sam mag.*

*Ponekad me ganu nenasilne demonstracije*

*u suton,*

*topot konjice i požar u ludnicama.*

*Tada samo sedim prekrštenih trepavica,*

*smišljam osvetu šljamu*

*i vezem dekret protiv kretena*

*i kćerke vernika u džamiji.*

*Mađari su riđi jer imaju sok.*

*Kosooki nisu,*

*mada su im očevi bili Huni.*

*To je pakost.*

***VRLUDA LUDA***

*Vrluda luda gradom*

*u danu napetom i praznom*

*sa zapetom zakačenom za uvo.*

*Suvo se smeška*

*svom liku u barici,*

*a na vidiku ničeg,*

*samo zrak sunca*

*koji za osam minuta*

*stiže do zemlje.*

*Bunca mak u kesicama,*

*jak miris cimeta*

*smeta ušima*

*da metan iz trbuha*

*doživi kao mošus.*

*Kus petlić*

*sišućnu kost ostavlja*

*i laje na perača ulica.*

*Slavlja su završena*

*i grupe narikača*

*žalost donose u maramama*

*da mamac maci dobace*

*i sa dušama mrtvih*

*uspostave vezu.*

***MRAK***

*Remetim melodiju*

*mrakom*

*i otkucaje srca u čaju*

*metrikom umnožavam.*

***OMORIKA***

*Ta je omorika morž.*

*Rže kad je žeđ dirne u nerv.*

*Rvači čičkom komadaju ujčevinu.*

*Nudim dim i dukat akupunkturi turiste.*

*Urin ide u Ind*

*da potopi obale.*

*Levak je velika greška kile.*

*Lik mu se umrlja muljem*

*i ribljom bljuvotinom.*

*Tinejdžerima je Džeronimo ronilac*

*koji jeca u carstvu Nila.*

*I laž žali za lavežom*

*kada ga vežu ga za gat*

*u tangama gumenim.*

*Memla mlati po latici cicanoj,*

*a noj osluškuje jave i nebo.*

*Betoven mu je u venama,*

*a mater svoju uljuljkuje u ulje po uglovima.*

***NASIPI***

*Tačno je samo da danas*

*nasipi sipe*

*i pevaju li pevaju*

*evnusima na misama*

*sa sovama.*

*Ovako mogu*

*u gomilu omamljen*

*ludilu u dudu*

*život da udahnem.*

*Sedokose dokoličare nem gledam,*

*očaran ranoraniocima*

*koji majkama čupkaju bradice stidnica*

*i obeležavaju nužnike ujutru*

*uz menuet u etapama*

*pa makar armijski kuvari*

*kijali u garderobi*

*robijaša.*

***PENISI***

*Penisi nisu Isusi od silikona*

*koji u kinu likuju,*

*oni su nakit kitolovca sa lotosom*

*u otpremnici.*

*Prema tome,*

*rame mami muziku u cik zore.*

*Režim jer želim milost da ostavim atavistima.*

*Isti smo mi, mili anarhisti sa narom u rožnjači.*

*Ožednim miniran kao narodni tribun u bunilu*

*i lupkam busolom po soliru.*

*Rilo i lopta opstaju,*

*a psi sišu uši šintera.*

*Na mešini šeni nešto teško i štetno.*

*Tetreb ili rebro rodoljuba u barici?*

*Rabin na bini brine*

*i ne brani se od ranice carske*

*a skepsa samo kaplje u šupljine*

*i ponekad pljune napamet metu*

*u testu, setno.*

***NACISTA***

*Venac naciste*

*erama cisternu sterilnu tera,*

*a gmaz iz Amazona*

*bizone onespokojava.*

*Pokaj nagotu Davide,*

*ti koji kokodačeš*

*da čepići pipke pokreću.*

*Krelci krezubi u birtiji*

*biraju breme baruta u tabanu.*

*Baksuz luksuz u rizik uključuje*

*da ne ključa ljubav bacila*

*uzalud.*

*Celibat batom atoma*

*monolog testira.*

*Strogo rogove govedima dimim*

*memoriju merim*

*i mozgam*

*mozgam*

*gamad da nadmudrim i monotoniju.*

*A tonu nestali staleži*

*dok žeže žezlo zlotvora,*

*i otrov tvorca zavarava.*

***ŠEGRT***

*Naočit se šegrt zgrčio*

*u trgovini*

*govorljiv koliko i čioda*

*bezlična na travnjaku.*

*Zli majstori olistaju stojeći*

*na tmastim prtinama niotkud*

*i čekaju dukat da takne*

*kneževsko nežno bedro.*

*Kolorit sam ritnuo da pokažem*

*detetu svet izobilja i dno.*

*Uobražena žena*

*milost krije u stisku*

*sakupljenih kupina do podne.*

*Inat ne dam.*

*Natruniću ga ćutanjem utopljenika*

*i kalifa koji se šepure i stenju.*

*Tapkaju junoše na nošama*

*u juriš da potaknu jatake*

*i manifest bratstva ratnika*

*u rimama da vrate.*

*Mamim te lenjivice*

*i dah ti cedim iz meda*

*decu da umiješ ješnu*

*pod nakovnjem što zveči*

*čelikom čilog otkosa.*

***SEDAM MILIJARDI***

*Danas 31.10.2011.*

*kažu biće nas tačno sedam milijardi na Planeti.*

*Usta su to koja traže*

*ljubav, raž, pirinač,*

*soju… svejedno,*

*traže nešto da napune svoja debela creva.*

*Vera tu nema uticaja.*

*Bog nije intendant ni žigolo,*

*Bog je apsolut.*

*Toliko o tome, momče.*

*Hrana je uzrok anarhije,*

*a voda daje moć namćorima.*

*Monasima prija misija dok gledaju u jadac.*

*Decu cupkaju i kuckaju ih po petama.*

*Matora sumnjala.*

*Iz tame motre na redove derikoža*

*sa zanokticama.*

*Iz tame kevću na vekne i knedle u ledu.*

*A koliko samo govana*

*svakog dana padne*

*na tle planete slavljenice.*

***MOLJAC***

*Metro istina napamet mete*

*i razvija metež meteora.*

*Razlozi zlo kidaju,*

*pa zbijeni jeleni statiraju lekarima*

*kao jelke.*

*Jurišnici riju*

*šnicle šnalama,*

*a na lastinom temenu*

*Temzu zumiraju.*

*Zamotuljak jasnoćom skuje*

*motiv trivijalni*

*u jesen.*

*Senilno sestrinstvo strvodere*

*vodenim nitima mami.*

*Ali zato imamo most,*

*ostatak taktike*

*taknemo samo .*

*Moljac caruje u ruševinama*

*i rušan šumarima šamare deli.*

*Prodali smo smolu, začine*

*i kinin,*

*a nikotin nam nikao iz obraza.*

*Posle sam obrlatio brata*

*na zaravni*

*zar zore o remen mente okačio*

*mestimično da mičem*

*i zapitao se spokojno:*

*čemu onda muzika Ikara,*

*moja Muzo ?*

***PERIONICE***

*Omraženi ovas razvlače,*

*a zlatne latice raži*

*leleču u čupercima.*

*U perionicama*

*ranoranioci onanišu*

*i nanu nabadaju junački.*

*Badnje veče vernicima*

*revnost oblizuje*

*a milioni džeparoša u metroima*

*fantome ometaju.*

*Meta sam samotnjaka,*

*smotuljak i akna.*

***PONEDELJAK***

*Sok nedeljom popijem*

*i u raži potražim jemca*

*koji ždere žad sa ivičnjka*

*dok mu kosti stiskaju papci*

*tražeći ostatke nikotina*

*u zanokticama.*

*Tkanje cakli na saksiji*

*pored ksilofona,*

*a ja nemam predstavu*

*za fajront i amnestiju,*

*samo tikove i koverat.*

*Neman se pomakne ka štrudli,*

*dlakavoj miljenici bankara*

*koji pljucka na sitniš.*

*Kap se dogodi u paketu*

*paklene ikre koja ne diše*

*i ne ostavlja kovanice na bakrorezu.*

*U slici prorez pravim*

*i tajnu zauvek uklanjam iz krofne*

*da bogataši sujetu ne osete*

*i zarazu ne unesu*

*na kovrdžama svojih pratilja*

*u novi milenijum.*

***TORNADO***

*Tornado nadolazi, ola, la.*

*I neka ga, neka gače u čergi alasa,*

*satanskim snohvaticama.*

*Doticanje otoka okameni muku*

*kuma umašćenog.*

*Mašine šenu kad ih okade device*

*i vedro uzmu drombulje uljeza.*

*Zar je to Ararat,*

*pita Ahil lihvara pod hipnozom.*

*Hipici samo prhnu,*

*po picerijama i onda se cere,*

*recimo,*

*ili ližu žute tregere genseka.*

*Ne gledam to,*

*da mi delo ne bi bilo lokva.*

*Kvas savladam,*

*a damu umazanu mazim zaumno.*

*Mizerija je to*

*i rije po preponama*

*na mahove*

*kao vera evnuha.*

***AZOT***

*Neka kažu žongleri*

*ridam li ja ili listam tamničke kese?*

*Sestro, samo da znaš,*

*troskok okameni oskorušu u šubari.*

*Bar da je bušna, ušata ili tanka.*

*Ali, ne!*

*Anka, kapicu pojedi Edipu i pusti stih tiho u hol.*

*Oliži žilet i letak,*

*tako da akord korala lament amebe prelije u bes.*

*Sebičan sam Amore,*

*sebičan, znam,*

*a moreplovci plovke vole olinjale*

*zato što ale lete*

*terane anemijom*

*omamu muzike u žaketu da natrune.*

*I nicanje je cinizam zametka*

*zato što azot otvara varke,*

*tajne nerotkinja i rotkve otrovne*

*nedeljom i petkom.*

*U nedrima Rembranta maca drema*

*taktično kao akt.*

*Katkad samo dah oholo orosi pčelinjak sinji.*

*Vosak sakriva talac koji viri u retrovizor.*

*Razumem, muzeji jezu uzdižu uljezu i zelju.*

*Zebem bez membrane, a ne bežim jer*

*imitiram marinca u ricinusu i cinku.*

***ČVORAK***

*Orkan se kani, a kiša kaljave štipaljke pipka.*

*Vezuv uvek vek usnuli probudi*

*i eksplodira*

*direktno u nošu.*

*Šumove lovim*

*vime medeno demonima da naslikam.*

*Kamen je mera razboja i javke.*

*Travke kevću iz đubrišta štale*

*lelekom komiranih nihilista.*

*Staklasta statua tutora oratoru ruku kucka*

*kad-tad.*

*Datume umećem u mećavu*

*vunu unuku u kimonu da ponudim,*

*dok dimničari magiju arije*

*nose u sedim vlasištima.*

*Ima me mestimično u kovinama*

*i na mašnicama maturantkinja*

*koje se češu bešumno.*

*Sad je vreme remen da skinem Nemcu*

*i da cupkam u klompama*

*pred prestolom lotosa*

*dok se umnožavam sebično,*

*uvek nov i ovejan semenom prkosa.*

***LAKUKARAČA***

*Lak u kaku ukapam*

*pa mislim o islamu i slamki,*

*a misli mi slede elipsu lednika.*

*Nikada ne kidam kićanke damama*

*koje mirišu na tekilu.*

*Iluzija zuji na uzici pozornika*

*i nikako da nikne i postane knez.*

*Neznanci vole zen,*

*nežan na žalu.*

*Ludim u dimu muškatle*

*sa mumijom umetnika zaklanog*

*u navlaci od vanile.*

***ANICE***

*Stroj traži žarište*

*i rite Titana,*

*Ana, Anice!*

*Zato ti morski konjici njište*

*u raskopčane zenice.*

*Zato te budisti uspavljuju*

*bajanjem i mantrama*

*u travama Vudua.*

*A, ti?*

*Ud si izabrala zabranjeni*

*lala da ti bude u detinjstvu.*

*I sad tinjaš još*

*u njištanju*

*štapina*

*minerala i bezumnika*

*da bi mene kristalima*

*kao lilihipom podojila.*

*Dojku daješ ješnima*

*dok špartaju rtovima,*

*paraziti.*

*I da znaš,*

*zatvoriću ti ćubicu*

*bubico,*

*ubico bicikliste,*

*pa neka se ciklame klate*

*u tegli gliba*

*i izbacuju svoje glave u ivike.*

***SIT SAM MASKOTA***

*Sit sam maskota i skotova utovljenih.*

*U tome je omama.*

*Mamac je u čamcu mučenika čemernog.*

*Goniči nose gong i agnostike štipaju*

*pa jurcaju ka Rumi.*

*U minutima ima maka.*

*Kamuflaža je laž,*

*a muflon je simbol Londona.*

*Donori rone još nerođeni*

*rende da dekodiraju kedrovo.*

*Dekret se kreće ka ćeliji*

*i ječi čilo*

*lopov*

*oponašajući ježa u žabokrečini*

*urbanih mitova.*

***KIP***

*Nosim ćebence i nebiće*

*sa ćubicom masnom.*

*Samo to imam*

*i mit o Titanima nateklim.*

*Milost je so na limu umivaonika.*

*Nikne kao nimfa u kinu.*

*Ludost su ukinuli invalidima,*

*a lavinu im nude*

*i dune unedogled.*

*Godi to.*

*Dogodine gost neće stići*

*sa ćopavim sadistom*

*da sadi pirinač na ranču i nar.*

*Ćurkice imaju kecelje kao njorke,*

*krezube udavače bez aduta.*

*Udaja je jad i dašak duše,*

*kašikara u šumarku.*

*U ramu su urme i rumene brbljive Nemice.*

*Mene to ne zanima,*

*nižem pivske čepove na tetivu sa etiketom.*

*Tek da se zna.*

*Posle ću otići u dućan,*

*sladoled da kupim kipu upišanom*

*na postamentu od blata.*

***UTOPIJA***

*Utopijo,*

*topiš se pijano na nadlanici.*

*Nadmena nado*

*navučena na sir*

*ridaj i dalje.*

*Haljina ne haje,*

*a jeka ekrana ranjava vene neba.*

*Bas sablasno nosi blagost stiha*

*i hara po haremima*

*i minaretima.*

*Mine timare marince*

*i cepaju tepanja dama na štiklicama.*

*Panker kerove osvetljava*

*uštavljen u štofu.*

*Ofucano je Nojevo jaje*

*u barci,*

*a cinici*

*cinkom komadaju*

*komediju.*

*Ko me ometa*

*metu tabloida*

*i dadaista da istaknem?*

*Isti smo*

*brate*

*i zato atak samo taknemo*

*u nemoći*

*nemo.*

***ATOS***

*Hoću matora tamna ramena*

*na Atosu da osmudim.*

*So ostavljam ustanicima*

*i meštanima.*

*Sud imam i mamac,*

*a mamim mace*

*i cimam se setno.*

*I tu zdelu delimo*

*dok mokrimo krišom*

*na somot.*

*Sevaju vesele lije.*

*Blato oblizuju.*

*Zuje i ujedaju se*

*ječeći u žitu.*

*Sramota je ideal*

*i ide kroz kresivo*

*kršna,*

*a svi sivi ivičnjaci*

*sanjaju sjaj jastuka*

*i ukus kaktusa u sarmi.*

*Ehej! Smešak skakuće u ćeliji.*

*Čuće se već.*

***LASTAVICA***

*Lastavicu sam žutokrilu*

*stavio na pantljiku*

*pod astalom od tisovine.*

*Ola- la, uzvikuju na latinskom*

*ladoleži od želatina*

*i kuju smicalice*

*pod ocilima.*

*Tikove nemam jer sam samotnjak*

*u masi, i znam da se*

*civili sele*

*i lenjivcima vilenjake podmeću.*

*Asistent pilji stenici pod krilce*

*i lice joj cepa sitno.*

*Hit je to*

*za tiho kikotanje*

*otmenosti u medu.*

*I to ti je lice koje nosiš,*

*ušiveno pod pazuhom.*

*Latiš li se lisičarke,*

*čar tišine nestaće u ćuviku.*

*Vika liže kivi*

*i ratoborni vrat violine*

*dok vapi kokoška nema*

*da je škakljaju po perju na trtici.*

*Tu samo mostovi stoje,*

*ostavljeni za nicanje,*

*a kokošinjci su sprave pod prismotrom*

*i nemaju ništa sa štamparima*

*koji se kriju u paprati*

*da sačekaju rat plakatima*

*i leptirovim izrodima*

*u kljunovima rata.*

***KREDA***

*Kreda se dere.*

*U redu, kažem,*

*udenuću dudu u ćup,*

*da pukne uklet.*

*Telefon leti i na tračnicama titra.*

*Čari nema kod račića koji čavrljaju*

*pod voćkama.*

*Karakter te tera da roniš*

*i nar rasporiš opsesivno.*

*Sivilo visi ispošćeno kao poštar šepavi*

*i šapuće mu u ćelu.*

*Uljez je to zeljasti stisnutih zuba u baraci.*

*Rat traje u arterijama i jamama,*

*a majke kevću po ćuvicima izrovanim.*

*Minirana je rana nirvane,*

*a sokoli okolinu posmatraju iz jaruge.*

*Temelja nema dok metak tapka u Kapitolu.*

*Oluju u jurišu šutnem*

*i tuš tupi pustim da imitira mitove Veda.*

*Device vise u senicima sa neseserima sestrinim*

*i mistrijama majstora.*

*Orača nema,*

*a čorbuljaci robuju barutu i rutavi su*

*kao vatromet.*

*Mora je to i romori pod gredom doma Amorovog.*

*Guverneri su verni manekenima*

*bez energije.*

*I kad to znaš*

*nervoza te ozari*

*poput neona koji zora presna sažvaće*

*kao ćebence kokosovo.*

***PRASE***

*Prase leti kao što glasnici niču pod učionicama.*

*Alge su glečeri,*

*rečite trepavice četinara.*

*Stara je to mudrost stoika dičnih.*

*Drum je isto što i pecaroš sa krunom,*

*ukrućeni nećak kaćuna.*

*Računam da ne piškim na kiši*

*i ne vidim šipak koji je samo kap*

*misterije u oku papkara.*

*Tapkam u papučama čupavim.*

*Tapkam u maku da ne ukaljam malje*

*na trbuhu.*

*A brazgotina na razgolićenoj trudnici*

*ciči kao luda.*

*Znam da sam davež*

*kad sedim sa učesnicima desanta,*

*znam da sam kozer*

*kad se ozarim ribizlom*

*ali likujem dok iskivam ksilofon*

*i njušim dečje govance na barikadi.*

***KUKCI***

*Na ulicama kukci klice citiraju.*

*Licemeri.*

*Cement nemaju u jazu*

*i azurni Inka urin curi*

*nad kamenom maketom da ga toniraju.*

*Nirvana nar i ananas*

*nanama nameće.*

*Meso sodadžije soliterima tepa.*

*E pa,*

*zato podijum umire*

*pod nogom rezerviste*

*u rezovima mamuza van zaklona.*

*Pučina klompu mami*

*činelama i nelagodom.*

*Mećava čuva čun*

*u naramenicama,*

*a majstori su tor oribali*

*i rabinu uniformisanom*

*misao sašili.*

*Pa se sašaptavaju šaptači,*

*i šape šipurka*

*šipkama i panama šeširima šire*

*i imena svoja inatu tutkaju u tutnju.*

*Unjkavo tunj falšira*

*i raduje se,*

*a dug je gnev Venecije.*

***PUTOPISAC***

*Čije je ovo voće,*

*čije ćebence bačeno?*

*Eno brata opasanog nagom maserkom.*

*Zar si se zato okomio na mene,*

*mesečaru?*

*Zar nije armirani armijski general*

*gen što topotom raspaljuje vatre prezira?*

*Ozari me trema*

*trenutno utonula u lan.*

*Lanac nacije cijuče u čudu*

*dugo godina*

*diveći se veri Rigoleta.*

*Golotinja atlete*

*letimično til Ilira rasprskava.*

*U kafani fanfare mašu šumno*

*i šuškeću uši izlizane*

*i zanete etnosom.*

*A ja,*

*uprkos svima,*

*nosim imitaciju cijuka*

*u kaputu putopisca.*

***TRADICIJA***

*Tradicija je pod nebom belja*

*od tresetišta i osinjaka*

*ali i zbivanja utiču*

*da najnovija vest izumre i postane*

*kožuh sa bodljama*

*koji sam želeo da otisnem*

*istoga dana*

*kad sam postao bob.*

*Mi led na dno stavljamo u agoniji,*

*to nam polazi za rukom*

*namerno ili slučajno,*

*svejedno.*

*To znaju misionari*

*i prodavci mokasina*

*u seksi šopovima.*

*Ovaj grad postaje*

*gotovo nedostižan pojam*

*koji kraljevi zamišljaju*

*da bude jedinstvena naseobina*

*smeštena u stihiju,*

*čijem se šarmu mašta*

*teško može odupreti.*

*Sa prohtevima se budim*

*ne bi li bio blizu vizuelnom*

*kovitlacu ade u postelji*

*i gotovo nedostižan*

*da odsjaj*

*nikla sa dlanova apostola*

*nosam okolo po biošopovima.*

*Nazad nikada ne treba ići*

*niti se zadovoljavati urađenim*

*dok ne nikne kad-tad*

*ta misaona tvorevina u glečeru*

*i na bojnom polju*

*da ti blizinu vizije*

*razastre pred bedrom*

*i kolenom devetim*

*u gipsu.*

*Uklopljen u zadah tetive*

*emocije na broju čuvam*

*i kujem žezlo koje sam želeo*

*za sopstvenu istoriju.*

***ANDALUZIJA***

*Katkad, Nato,*

*atome tomova lovim*

*usnama snenim,*

*a nadu delimo i moć.*

*Milim u rumenom ornamentu*

*jer samo meni*

*menta olista*

*i san stane u tane.*

*Može li se žeđ*

*đipanjem nadomestiti*

*ako domet ometa etika tikova*

*i kovanica*

*okoštalih njihača i hakera,*

*a ker rektum*

*ktitoru titra?*

*Ne, jer rad razumom zumira umiranje*

*i ranjava,*

*a vaške kenjaju u junu.*

*Za to vreme unuci*

*ucveljeni venu u jaslicama*

*i cvokoću vokalima*

*okatim.*

*Tanko,*

*koso*

*kokosovo oko*

*koti se u sezoni,*

*a ja nižem želje žestine*

*i nestajem pritajen*

*i prisan*

*san Andaluzije da vidim*

*i u jazu azbuke*

*da buktim iz tišine.*

***ODMETNIK***

*Od odmetnika nikada metak ne stiže,*

*samo žeđ i kopriva.*

*Pokusi usitne istinu i nude nitne.*

*Entiteti su kao testisi stisnuti u suton.*

*Otkidam deo diktata,*

*a tata se nada nadnici.*

*Danju samo njušim šumarke*

*i mušmule u letnjikovcu.*

*Telo predajem redarima i derikožama*

*sa kikirikijem.*

*Rukujem se samo sa kujama i maglom.*

*Gamad kurvama mami naklon u klozetu.*

*Ozelene samo zasadi i sedišta despota po tavanima.*

*Vaš hvatam atamanu matorom,*

*more da mu usitnim.*

*Minuti u tišini ništa ne grizu,*

*ni zunzare ozarene.*

*Ne znam za maniju i jurim u mir ritera.*

*Muževi žmure u mreži režima,*

*a mi žanjemo mošus;*

*sušta je to suprotnost tornadu naduvenom.*

*Neveseli listaju imenike i menice,*

*nemo*

*da telo lotosa poližu kao lavinu.*

*Volim te milooka krotiteljko orkana,*

*na kraju kad sve bude jauk*

*i kob obori bore na kragnu vernika.*

***RAČIĆI***

*Zora oračima račiće*

*načinje,*

*a inje ciči i čeka kanarinca*

*koji nariče nad narom.*

*Narkomani glume mandarine*

*u limuzinama.*

*Zinem da se uznesem u seme.*

*Cilj nema manu numizmatičara,*

*on očara ravnicu i curi kao urin*

*nesnosno osoran i ranama osut u mesu.*

*Sudar u rudnicima dna ne nalazi,*

*a lažovi se iživljavaju i žvaću*

*ćufte u februaru.*

*Braća se rađaju i đipaju*

*sa pajacima koji jadikuju i kivni*

*ujdurmu kuju.*

*Zmajevi kijavicu imaju j u maju.*

*Vise isceđeni iz nedra dragane,*

*junaci*

*Eh,*

*gane me ponekad tane,*

*a ne neman u mantiji*

*što mantre trebi*

*ne bi li lice iscelila lažno.*

*Nož ožalim,*

*a limun unesem u neseseru*

*sestri sedoj dušu da ušuškam.*

***GORČINA***

*Gorčina inata tapka*

*u patikama.*

*Šapka otpravnika vozova*

*muca*

*pod slikom razbojnika*

*i poternicom*

*za prodavcem stećaka.*

*Darodavci stenju u stomaku sata*

*i mak mažu po ivicama što cakle.*

*Kler je zov,*

*pomama i opomena*

*prirodnjaku.*

*Lastavica je avion koji tlači*

*i bajalice polaže na temena*

*rodoljubima koji ubijaju slast*

*dopadljivosti.*

*Na šinama paučina bazdi*

*i valjaju se grudve nežnosti*

*pod nebom piskavim i slanim.*

***DOK***

*Ori se sve*

*od rike odranih hijena*

*na žrtvenicima.*

*Dok se okupatori okupe*

*u pepito kombinezonima*

*zima će pitomo lice*

*omorikom da zakloni.*

***SA SVOJIM SHVATANJEM SVETA***

*Sa svojim shvatanjem sveta*

*blagost me osvaja,*

*a hvalospev pevuši evnuh*

*usoljeni.*

*Paljevine se šire i remete*

*teskobu u obručima.*

*Slutim,*

*kobna je pohvala*

*obnažene švalje*

*koja se rita u koprivama.*

*Umijem se uvek*

*kada vekovi prođu kroz predivo*

*i čunovi divotni*

*zabasaju u kovitlac kukaca.*

*Drugi put*

*u gipsu svetli*

*gibak i tih.*

*Ubrao sam baklju čokota*

*da nakot osokolim*

*kad zakuka nad baricom.*

*Sa svojim shvatanjem sveta*

*vetrim u tremu siv*

*dok koraci oratora dobuju*

*po alejama*

*i nova racija talasa*

*mreže ribara*

*pod sedlima Mongola.*

***EMA***

*Tromo romori more,*

*a o resama omorike visi ker.*

*Erozija je roza kad je ožalošćena,*

*to je laž navučena na učenika.*

*Niknem kao kmet ili templar u plakaru,*

*narandžast i lakiran.*

*Rika kazuje sve kad zuji u mošnicama jezuite*

*sa šniclom lomljivom.*

*Smeje se jesen senkama kamelije,*

*a lije jedu dud*

*molerima koji lome mesečinu*

*sečivom na česmi.*

*Klima mileševski anđeo u čizmama,*

*amater erotični .*

*U dovratku vodnik kinji klovna,*

*lovi odraz zarazan u inat antenama nateklim.*

*Teror retko može da žamori kao morž,*

*zato rže i ježi se.*

*Sekund u kedru deklamuje umiven kao neven.*

*Vimena me na Emiliju podsećaju – do pola,*

*a juče u čergama Grci su cimet i metvicu tamanili*

*i žuč za Ilirima.*

*Mir imitacijo, i tamo motre na rt.*

*Otresi Erosa sa rosom na mostu od somota*

*i atoma matorih kao haos.*

*Ah, da mi je madrac,*

*carska košuljica i šaka joda,*

*odu da udahnem medenu*

*curetku plavookom.*

*Model da joj dodelim, milozvučan*

*i lep kao pelin.*

***SIJUKS***

*Pustio sam ih da luduju u jagodama*

*i ugodno odnose semenke*

*keks i eksponate natekle*

*eklektičara i čarobnjaka.*

*Laka je akacija*

*i cijanid idiota otapa apatiju patuljka.*

*Kaži mi žigolo, da li golo olovo vosak sakuplja*

*ili samo pljačka očajnike?*

*Ikebane, a ne nerotkinje kinje inje*

*i Njujorčane.*

*Načinio sam masku,*

*skupio obrve i rekao “Bu” udarniku kukavnom.*

*Omorina se ori u riznici i cvili čilo na iluziju.*

*Rosa natapa pašnjake kegle i gledališta.*

*Šta ako komarcima mozak počne da vibrira*

*i naraste kao pasulj?*

*Baš me briga.*

*Smeštam se u štampariju i čekam amnestiju Sijuksa.*

***O, RATNICI***

*O ratnici,*

*ciktavi kicoši*

*ošišanih naušnica i karme.*

*Merim vas mirno*

*savijen nečujno kao čen bele leske.*

*Skepsa je kapisla slasti*

*i lastiž na žiletu*

*koji leti u Tivat.*

*Vatra traje,*

*a jezera riču kao čudaci u Danskoj.*

*Ko je srž jeke i rže u točak?*

*Čak i kič.*

*Čikam te kučkice kisela*

*da sisom mesnatom*

*natruniš moj ludi ud.*

***VISIBABE***

*Svi bi nešto da kažu.*

*Visibabe u simbole da premetnu*

*i poremete ropac pajaca.*

*Poraza nema*

*jer poraz razotkriva*

*tkivo krvnika*

*i nikada ne zaobiđe idilu ulizice.*

*Cedulju imam i mišji rep na pergamentu.*

*Žalfija laže i poželim oproštaj*

*da joj udelim milosni.*

*Sodomija se odomaćila u prihvatilištima*

*i štipa za pazuh.*

*Uzalud ulazim u aluzije,*

*uzalud se plazim na mizantrope.*

*Oratoru,*

*oružje ti je urokljivo,*

*zato idi u azil*

*i kljucaj visuljke susama,*

*sam i summnjiv*

*musavim saveznicima plaveti.*

*Kad će opet tepanje da potkreše*

*kreste tenora?*

***NOMAD***

*Pismo je smola lale.*

*Alo, alice,*

*lice ti se kruni u nirvani.*

*U vizijama zija jauk,*

*a u Karpatima maza zarozana*

*nabraja imena nastojnika.*

*Kad se adrese klovnova raspu po sauni,*

*unija se raspadne,*

*a dno noše orosi suza sipe.*

*Peče me pega konja koji rza u brzaku.*

*Za kakvu me zverku držiš židove,*

*večno suočen sa profitom i omanjom štakom?*

*Avokado pomirišem odurno*

*u rano jutro rogoza*

*gozbu da zbunjen*

*u nedra spakujem.*

*Kujem mehove da overim rimu i muziku ukosnice.*

*Cepam pamflete koji lete u etar.*

*Tarot je rat nerava i rende tu deluje*

*kao ujed.*

*Jednom ću čuti nomada*

*koji damama mami mig.*

*I gle, letim,*

*letim tiho kao mit*

*jer sam ambroziju popio naiskap.*

***PAUN***

*Talog nema togu.*

*Golijat je lažov,*

*važan samo sebi.*

*Bes eksplodira u plišu*

*dok rida redar radosni.*

*Dar sam masi*

*samo osciliram sa osama*

*dok ne nađem među.*

*Uđem ponekad u Napulj*

*i piljim paunu u kljun.*

*Kljucanje je mera vremena.*

*Rembrant je to imao u mašti.*

*Štimujem mehove vekova*

*da kovačima uskladim kevtanje.*

*Čaj jača volju očajnika i kriminalaca.*

*Nalet nalazim zimi*

*kad mizantropi odlaze u tajge*

*da tajac pajaca oslušnu iz blizine.*

*Zbližiću se sa ćukom,*

*mokrom kućnom ulizicom.*

*Žilu ližu užari,*

*a ribari kuvaju loknice oktopoda.*

*Odajem tajnu jataku*

*u katakombi*

*kako bi kakao okadio dan.*

***SREBRENICA***

*Praštanje jenjava*

*u javkama,*

*a kame samuju na zidovima.*

*Spavači bez glava*

*u kolonama kolaju*

*među lavežima u žici.*

*Nemo srebro u rebrima*

*fil i granu veze,*

*rebus da utisne u busolu*

*lulastu.*

*Broš zeleni viri*

*iz trnja,*

*a vetar talire kljuca*

*u potiljak.*

*Iskežen u zanosu*

*krvnik orošeni*

*šeni u ekstazi*

*nad telom upišanim*

*kao šaman mahniti*

*podbuo od budnosti.*

***HOTELI U VASIONI***

*Beli hoteli,*

*crni hoteli,*

*hoteli bez boje*

*i hoteli u boji,*

*uzdižu se*

*u humke.*

*U jednom od njih*

*sutra ćeš ustati čila*

*bez suze na dnu oka*

*u kojem se ogleda*

*duboka*

*istina ništavila.*

*I pazi*

*ne daj da te opet*

*u povoj beznađa baci*

*ožiljak jutra na licu.*

*Ponosno*

*na nebu*

*ukleta*

*slavi baš ono što se ne sme.*

*Talog strepnje poliži*

*sa dlana*

*jer biće još isceljenih rana*

*kojima ćeš hraniti*

*svoje raspevane vene.*

***LISIČJI TRAG***

*Pod mrkim svetlom neona*

*flertuju kisele lipe*

*na iskričavom svodu.*

*Talasi mrtvog mora*

*škripe u školjkama*

*zabravljenog ćutanja*

*očajnika.*

*Gledam*

*kako lisičji trag*

*na pločniku se gasi.*

***EROS***

*Eros ostaje tajna.*

*Jatak kataklizme koja tone u lizol.*

*Izolacija laticama mami talismane.*

*Sila je to, listić stidnice i ditiramba.*

*Ritam matore tera u red,*

*jer retko oktopod poturi*

*rutavu vatricu pod tavanicu.*

*Novina je to, kivna na vinovnika*

*i kad dokeri remete odmrzavanja*

*na dokovima.*

*Ima tu utočišta,*

*u tome je motiv otiska skakača.*

*Kako drugačije porugu poručnika naterati da nikne?*

*Knez sam bio,*

*sad samo još oštri trozubac bacam na zub*

*buzdovana.*

*Vani je Anica i cikće u kćerkinu kićanku.*

*Kunem se,*

*u nemilosti stiskam sitniš i ništa mi nije tako jadno*

*kao dno kade*

*dok kodeksi defiluju u falangama*

*kao filozofi zalutali.*

*Ali, linija nije Nil koji mine,*

*ona je inercija cijuka u kafi.*

***ĐENOVA***

*U čudu učim imena emira i ratara,*

*a oratori terciraju u jaruzi.*

*Žurba bruj ubrzava kao ribizla zlatokosa.*

*Taloži se žito na taban ložača začetog pod togom.*

*Goti su otišli u tišini,*

*a Šiiti se tiskaju za sitniš.*

*Ništa ne tinja u inju*

*samo njuškice skitnica niču na novčanicama.*

*Imao sam masku uskoka od kokosa,*

*sat i tas asistenta.*

*Sistem me metodično dotiče čekinjom*

*i kinji me niotkud.*

*Dukat taknem katkad tako da katode*

*dotraju jarcu.*

*Cupkaj u cipelicama licemerko jer si reka istrajna*

*i erekcija kera u barici*

*i ricinus Rusa.*

*Survaće se rvači sa čavkama graorastim.*

*Odrastu li radosne*

*dosadiće im sadisti disanjem u vrat.*

*Ratnici su to i cicije jebene.*

*Ne, neću ući u Had ćuftu da fućkam*

*sa ćerkom mormona.*

*Namera mi je anonimna,*

*umnožena do nežnosti.*

*Delakroa nije katolik toliko koliko je okulista .*

*Ukopan pakujem kupone,*

*pupoljke i ljljke,*

*kermes da umrežim u žardinjeri erotomana.*

*Otvor je davež vodeni*

*davno viđen u Đenovi.*

***PONOS***

*Ponos osećam dok čamim*

*i mamim mimiku kukavice.*

*Cenim samo imitatore*

*ogrezle u zlodelima maka.*

*U sebe sam se zagledao*

*i dao prilog golom moleru.*

*A kada postanem nem*

*menuet ću da slušam maštajući ljupko.*

*Demonu ili monumentu tupim pisak.*

*Eru ovu vučem za sobom*

*omamljen mamcima i makom.*

*Kome mekota kote teše?*

*Kome mak curi u med?*

*Sakat je taksista tamnoputi u Torontu.*

*U povorci Cincara caruje Rus.*

*Tužan žandar daruje ujed jedincu čupavom*

*da omiriše šimšir.*

*Široko je oko kokosa koje nosi ose.*

*Sestro moja,*

*strogost se gostima ne pokazuje*

*dok zuje ujedi dirigenta u genima dima.*

***POTOP TOPLOG OPIJUMA***

*Potop toplog opijuma*

*pije jed u desnima nimfe.*

*Ime menjam*

*ambroziju da obojim u roze.*

*Kad ozelene lente otežaju prede žeteocem*

*kojem mecena naprstak takne*

*da prsne nevin.*

*Vinem se tad u dadaizam*

*i zamrem kao erotoman namršteni.*

*Štene je tenk koji juri*

*i smrdi na urin.*

*Nirvana spolja podseća na saće*

*u polju,*

*na ljusku skuvanu sa navlakom.*

*Lomim mimozu*

*i Morzeovu azbuku u kuglicama*

*da lica civila*

*livci pretoče u raritete klikera.*

***ISTOČNICI***

*Ožedni žeteoče očeličeni*

*jer ličiš na čistu klicu.*

*Tačno je da istočnici*

*tonike otvaraju u tunikama.*

*Zato nikome meket*

*komedije*

*med ne liže.*

*Teolozi tle ozidaju*

*tačkicama*

*i dugo ugovore overavaju*

*verujući razumu.*

*Razborit je izbor*

*o umiranju*

*ranjene aveti*

*i večito je vitlo vlaga*

*agave u hladu.*

*Uhode odlaze*

*na jug*

*u gnezdo nezasito.*

*E, zato sam atom.*

***BLIZINA***

*Nad pećinskim znamenjem*

*fetiš nosim osionskih mudraca*

*pod bršljan i treset*

*fenjer da podmetnem*

*i šišarku kamenjem*

*da izgladnim.*

*Opet su trogloditi*

*glave digli siti*

*pred zaključanim arhivama.*

*U blatištima lastavice*

*ostavljaju širite*

*i rite perja lanjskog*

*dok blebet šindivile*

*kroz šipurke landara*

*i bluz mami sa usne*

*klošara koštunjavog.*

***SVEĆA***

*Sveća je veverica na ciradi u ricinusu.*

*Niče kao činela-lenčuga.*

*Guče ponekad kenjkavo*

*da kadulje uljuljka u ljušturu.*

*Rutina je to otmena.*

*Neman k meni ide direktno – niotkud.*

*Adut studiram i ne marim za mirtom.*

*Motrim, samo motrim*

*tomove klasika na salašu.*

*Šalim se milook*

*kao kolačić prkosa.*

*Okot ima tok okupatora u pukotini.*

*Kupiću uštipak i kaput,*

*tup da planem u lanenom ornamentu.*

*Nema mene Ameriko,*

*ni kiretaže u talogu.*

*Gola Lola olajava jalovost.*

*Laj, laj alavi vandalu u fioci.*

*Na kraju ostaje samo onanija.*

*Visoko gore oko nosa bledi*

*u osami*

*i ledi dirke klavira.*

*U lavirintu je vitraž ražalovanog lovca*

*i cimbalo imbecila.*

*Ali, lahor hoće oholost*

*da ostavi na tacni atentatora.*

***POŽELIM***

*Poželim milost ostatkom oktave da izatkam*

*i Aziju iza zida da zauzdam.*

*Madam je madam,*

*spreda i otpozadi,*

*kad zaplovi po pozlati latice.*

*Talasi, talasi i sad dahću u hodu.*

*Dah im miriše na šiblje leske i keks.*

*O, kako okameni ametist na metvici*

*i cikne knezu u brk,*

*a krv u vatri tavori.*

*Riju ujutru trubaduri pod tujom,*

*jurišaju i šire erotičnost.*

*Ostajem meden i ne dam adut*

*udavači vazdušastoj.*

*Duša nije šuplja i puši se u pisarnici*

*kao sara rasipnika.*

*Kandilo vonja na loj još od odlaska došljaka*

*preko šodera.*

*Ako ikada dotaknem njenu energiju,*

*grešnike ću šeretski da raštimujem.*

*Mehur je ruho uhode.*

*O devojčicama ćemo sutra,*

*a o macama nikad.*

*Red nije demokratija,*

*već tarot ratnika kilavog.*

*Govrnik sam ostrašćeni, šaren i rešen*

*da šešir ritnem u Tibar.*

*Bit nema ameba*

*kao baba koja vabi irvasa.*

*Vri u rebrima mirotvorca*

*kao u rovu Francuza ažurnih.*

*Urna je ruglo*

*gurnuto pod otupelu pudrijeru dušmanke*

*koja uzdiše za udom masera.*

*Lomljivi se mole vidljivo*

*sa vilenjacima u livnici.*

*Ni citati tatu ne mogu da ućutkaju*

*kao tutanj utoke.*

***MAJSTORI***

*O, vi, majstori!*

*Vime ste kudeljama*

*uljudno na dno odneli.*

*Damama mamac sad poturate*

*svesni da u ratovima ima magije.*

*Jedem bedeme memorije*

*i ježeva.*

*Jeza me zamara.*

*Zapet sam.*

*Petunije u tunelima neguju*

*Marsovci koji krše emocije*

*i šetaju javno u tajgama.*

*Korov rovari*

*a varioci*

*rime avarima imitiraju.*

*Šereti tim imaju*

*da majski mislioci, slikari*

*i karikature*

*katrenima treniraju.*

*Vani šetači nagoveštavaju vešala,*

*a šala tavanice oliže*

*i žeđ žiletu poželi.*

***STATIV***

*Proleća dolaze u zalive i veštačke šume ševara.*

*Na vašarima rašljari šljapkaju u kaljačama i čamcima.*

*Micanje me cima i mamce trebi iz bibera.*

*Embrioni ne brinu o poretku na vrhu.*

*Hrišćanstvo otvara varke u karakteru.*

*Teraš me na marš tesaru,*

*a ruku sam ti u kukurek zakopao.*

*Po kopnu pokopi nemaju svrhu.*

*Uhranjeni apotekari ne nose karirane kecelje praznikom,*

*ni mokasine nemaju kao komunisti.*

*Lažni azilanti pljuju na intimu*

*i smucaju se u jatima po mitinzima i zimovnicima.*

*Cinik nikne i u Kini, kao mandarain.*

*Zenit ne zaboravljajte, a bore robu oberite*

*da mu rite um ozare,*

*a religija postane stativ.*

***MANIFEST***

*Manifest, to sam ja.*

*Pesma Toskane*

*i kandilo piona načuljenog.*

*Molitva leti tiho i maše krilima zunzare*

*dok nag gledam u damu musavu*

*pod velom.*

*Zar opet eter u oku da mi bukne*

*i pukne kao nemo čedo?*

*Vez ne zeva u vagonu,*

*samo se meškolji na klupici sa lupom.*

*Upamtio sam masnog bankara*

*u fraku*

*i profesora bez fesa.*

*Koga je još briga što tone Venecija*

*i što samo jaja*

*kupuje sirotinja na buvljacima?*

*Kad ih ugledam*

*dodole oližu usne snevača*

*i časovnike šepave.*

*Budem li Buda*

*u dalj ću da pljunem kao starina plemena*

*na fitilj*

*jer ljubim slobodu i ne odustajem*

*od juriša.*

*Šaram ramena naslikana*

*i noktom lomim mimoze ozeble*

*bled od užasa sasa sasušenih u korenu.*

***LAVICE***

*Keze se na zenit*

*i njište nesnosne.*

*te lavice.*

*Ponekad samo*

*osmehnu se hitro*

*troli opijuma*

*da umanje moć ćilibara*

*u lavirintu.*

*Lavice.*

*A celi svet svetli*

*od klicanja i klanova*

*koji ovacije vade*

*iz utrobe dresera*

*erotomane da potamane*

*tamne.*

***SENKA***

*Ja, senka nesanice i santa,*

*Tantala na trenutak motrim*

*Snoviđenje da nije ili mantra*

*Elipsasta. Statisti od tisovine*

*Nemaju kud. Udovima se dovikuju*

*Kenjkavo, a vole dvopek u operi i*

*Ajvar na javi.*

*Ne razumem to,*

*Ja-senka senke.*

*Asteroid sabotera razmaženog*

*Filozofijom ometa*

*Dok hajduci na ciči*

*Pivo piju i ljube se svečano.*

***ZUBAR***

*Zubar u birtiji rije*

*i jede dekor korote*

*dok rokću kćeri na okućnicu glumca,*

*a stid ide u delovima i voli se iluzorno.*

*Uzoran sam zorom i samo rominjam*

*sa medaljonima*

*jer dalje nema,*

*a ljutić ćutke ukiva*

*zakivke u okvire rezervata.*

*Zar atak da me takne u nerv*

*i vrelinu inata*

*na tacni da mi nišani?*

*Šansa je to,*

*sa mnogo gotovih hvatova ovsa.*

*Sad da sanjam-nije mi nužda,*

*ždrale državni u avionu.*

***DOBROTA***

*Dobrotu uzimam ponekad*

*da zimzelene grane jele*

*kadim.*

*To je elegija nota*

*odbeglih lihvaru*

*hvalisavom.*

*Ako se omiriše*

*mir išeta iz mozga*

*i lako se dokopa zgaženog*

*opuška u kutijici.*

*Kad vidim poraženog*

*ljubimca koji šuška*

*u beonjače mi se žutilo*

*utisne sneno.*

*Ne nosim simbole*

*oholosti*

*niti imbecile zamajavam*

*besciljnim imitacijama*

*rokera sa Jamajke.*

*Samo režim živahan*

*sa tananim mislima*

*nanizanim na okovratnik.*

***SOKO***

*Ranim,*

*ni nalik na likove*

*i koverte teške.*

*Škembe embrioni oližu*

*i žude za dudinjama.*

*Inje udara u razum*

*muze zelene.*

*Zlo nestaje tajno,*

*novo kao aorta.*

*Ortaci cilj i ljubav imaju,*

*maj balave*

*blagoslov blatnjavi*

*da vinu visoko.*

*Soko se kovitla,*

*tlo pod krilima rije*

*i ječi li ječi.*

***VESTI***

*Slušam vesti*

*i nemam više šta da čujem.*

*Mnoštvo vesti,*

*zemlja kao da je poludela*

*i ljudi takođe.*

*Pljačke,*

*ubistva,*

*prevare,*

*katastrofe,*

*lične tragedije,*

*globalno otopljavanje,*

*terorizam*

*i ratovi.*

*Haos!*

*A najgori su još uvek*

*na slobodi.*

***SITNIŠ***

*Za aristokrate pravila ne postoje*

*zato riju po kraterima*

*i kartonskim kutijama*

*u januaru.*

*Terijeri i teroristi*

*stiskaju se*

*pred njima kao*

*tisovina.*

*Sitniš je viši stadijum*

*ništavila.*

*I šta?*

*Tabloidi blede ledeni*

*ni nalik nakotu*

*koji tumara*

*u raljama amatera.*

*Mater svoju teraju*

*junaci*

*unakrsno nakostrešeni*

*i streme ka totemima*

*u tremu igumana.*

***ŠPANIJA***

*Nije panika napukla u kladionici,*

*a Dalaj Lama maline niže*

*i žad otima žrecima.*

*Napad pada da padobranci doputuju*

*pod tujama.*

*Ujutru tražim žamor morža*

*da razmažem osmeh zarazni.*

*Praznik nikne u krilu kneginje*

*injem prožet u žetvi.*

*Težiti za žitom motiv je*

*koji te omamljuje, vitka lozo.*

*Zulum mulate utamniči u tami*

*minskog polja.*

*Koga ogaravi varalica*

*postane raritet, riter ili teretana*

*zato što cev tanana mami palme*

*i lampione.*

*Svi smo bili pioniri*

*i ridali u smoli da oližemo*

*mladež delije.*

*Led delim sa siromasima,*

*a mase romanse snivaju u sasama.*

*Sastavi tetive tetki, a testise*

*stisni u tisovinu.*

*Sovama amanet nema enigmu*

*kao što iguman mandolinu*

*po predgrađu sonorne Barcelone nosi.*

*Zaturen i nervozan nos je gen.*

*Naznake znake trubljenja pokazuju,*

*kaplju u katapultu i pulsiraju*

*u raju i jarugama.*

*Jara me u grudima tetoši*

*kao stetoskop*

*i kopni*

*na opni tvrdokrilca.*

*Hoklice klijaju i cement nude*

*meceni.*

*Cenim samo ime,*

*a molitvu tvorca rovarim*

*da varalicu ražalujem kao žarulju.*

*Rulja je pojela ječam i sad čami*

*za mačetom*

*iz tomova.*

*Nema motiva,*

*otimaju se Titani na majuru,*

*a jurišnici u rikšama šamarom*

*natrune šniclu u nedrima.*

*Ne dam izrode rodama*

*da mašu ušima i mišjim kandžicama*

*u groznici.*

***SVANUĆE***

*Svanulo je u lovištima jutro što štipa.*

*Ipak sam podozriv*

*dok se dozrele urme meškolje.*

*Kane poneka suza u zabran*

*slobodnjaka da okadi ubledelog.*

*Deluje to*

*kao ujed ledeni nimfe nesite.*

*Teskoba skače pod otoman mandarina*

*pijanog od gordosti.*

*O, stihovi vizionara*

*razumu nedostupni.*

*Stub ubije jeku kad mu se kuga ugasi*

*pod odranom zastavom.*

*Muve u vetru trunu*

*i nestaju na obzorju.*

*Zaori se ponekad*

*ropac nad nadom van domašaja,*

*a ja setu tutnem u džep*

*i ep ispišem na kopči džezera.*

*Rat je ponekad dar*

*ponekad samo muk*

*u kumovoj slami mizantropa,*

*monstruma opasanog snom.*

***OBOŽEN***

*Odi sam se divio*

*u kadi*

*sapunicom omekšan*

*i raspevan do suza*

*u zavetrini.*

*Obožen sam*

*znam*

*i žedan dana*

*namenjenog razonodi.*

*Bedan je život*

*gledan iz brloga skota*

*koji se rodi*

*da zluradi rod izludi.*

***NEMOGUĆE JE GUKATI***

*Nemoguće je gukati*

*u katedrali i tetrapak trapavi*

*pavijanima podmetati.*

*At ima stalak i talambase lake*

*pod sedlom nosi podlo.*

*Do pola je lala,*

*a glavu lavlju ljulja kao krin.*

*Basna je to o snazi*

*koja nagradu ne garantuje.*

*Zato znaj da jedan dom imaš,*

*mašinovođo*

*i maramu sa šnalom,*

*pa špartaj tajno, parazitu,*

*kroz razvaline*

*manastira i dispanzera*

*dok jednoga dana*

*pucanj samome sebi*

*ne pokloniš za srećan put .*

***SAKSOFON***

*U saksofon sakupljam kupine*

*sa pionirima i rimokatolicima*

*mokrim u kriptu*

*i ptiče čelom čemera merkam.*

*Kame ametist amnestira*

*spirajući pirotehniku piljevine*

*i pilji u ljiljan ljigavi.*

*Gavran Avramu vranu nudi*

*i disk sa žicama iskidanim skida*

*kidišući za duhom u hangar*

*artiljerije arija.*

*Jača očaj,*

*a čokolada kola pod kolenom lendova*

*davež da produži*

*u žitko kornjačino inoverje.*

*Novosti ne navlače čekinje.*

*već kiselo kestenje kinje*

*i selotejp.*

*Lep si pelude pudlice,*

*dlanu unajmljeni!*

*Laneš li nešto,*

*toksini sina statue tutnuće ti*

*tminu minerala*

*ne razotkrivajući azot.*

*Otisak saksije secira.*

*Zato poseci ciljeve civila*

*i lastiž slegni*

*gnevno.*

*Evnuh njuši ušima*

*i ne hrče na hrčka*

*čak ni kada daktilograf*

*grafiku gradi*

*i diktat Kozake tare,*

*a redovi dobijaju doboš.*

*Dobrice,*

*frizeri brinu o Brionima*

*haljinama*

*balerina.*

*Daj ajvar,*

*da vajari jaru ručicama čikaju*

*i mašne štofom*

*otkucavaju.*

***KOKOŠKE***

*Kokoške me opkoljavaju*

*po svim pravilima*

*u voznim redovima.*

*Oči uštavljene*

*vrte na sve strane*

*da im ne promakne*

*kokošar depilirani.*

*Njaču razvratnice*

*i cimaju se*

*a čela im se lede i maste*

*koljačima da otupe slast.*

***VIJETNAM***

*Vijetnam te namami mašnicom,*

 *mic po mic.*

*Prvo pomisliš da je šišmiš*

*i šmrkneš kao mrtvac u svlačionici.*

*Ali, to nije ideja,*

*samo jetko tkanje aktera.*

*U gondolama dube lame u dolamama.*

*Mamac je to.*

*Kad vidim Jetija,*

*znaću da je tiranija rana ananasa.*

*Nanu trpim u prtini*

*i ništa ne vidim osim šinobusa u busiji.*

*Kad jurim u ramenima imam utvaru*

*i jasno vidim u dimu.*

*zasijaće i nama amajlija na javi.*

*Imun sam bez municije i ječim na čemer.*

*Tako dobijem meč i jednoroga,*

*tako postanem Vijetnamac,*

*na ponos nosača baruta i sačme.*

***JA, SENKA KAKTUSA***

*Ja, senka kaktusa u samici*

*mičem se čim zazveče imitatori*

*mrtvozornika u trgovinama.*

*Vinem se nem i emotivan*

*da motrim katolike kako kolaju*

*kroz jugovinu*

*i nuždu odlažu lažno.*

*Nesreće dolaze sredom*

*kad domamim mamicu sa curicom*

*u koloniju ološa šarenih.*

***CIGANČICA***

*Ćuran narogušen rog*

*glođe generalu crnom.*

*Cimet pamti ime*

*dok meh čupa memlu lučonoše.*

*Čula su iluzija ulizica i ilustratora.*

*Nomadi su monolitni u pesku*

*kao pesnici i svici.*

*Stradamo zbog darova rodbine*

*i nespokoja novorođenčeta.*

*Rođeni smo orošeni i rošavi po šavovima.*

*Ima nas i pod santama*

*u tami*

*gde matica tamani namesnike i kler.*

*Čekaj me u jaknici Cigančice*

*da te poljubim u vrat*

*na vašaru u Raški.*

***UŠTAP***

*Jačina nagoveštaja*

*veštačka je činjenica.*

*Nizvodno zvone vodotoci,*

*tocila cijuču*

*i čupkaju uspomene.*

*Splavari po metežu*

*mreže spuštaju*

*da uštap šapom pomaze.*

***Beleška o pesniku:***

**

*Ivan Rajović je rođen 14. septembra 1956. godine u Kraljevu. Piše poeziju, prozu, pesme za decu i bavi se novinarstvom. Pesme su mu prevođene na beloruski, nemački, engleski, kineski i slovenački. Dobitnik je nagrade „Stražilovo” za najbolju pesničku knjigu 1990. godine. Do sada je objavio:*

***Knjige poezije:***

*Psi će vladati svetom (KOS, edicija Pegaz, Beograd, 1982),*

*Pakt (Narodna biblioteka Kraljevo, 1987),*

*Muzej voštanih figura („Novo delo”, Beograd, 1988),*

*Velika predstava („Stražilovo”, Novi Sad, 1990),*

*Bioskop u provinciji (Književni klub Kraljevo, 1992),*

*Koketa („Apostrof”, Beograd, 1997),*

*Pesme („Prosveta”, Beograd, 2001).*

*Šapat sa ivice sveta( “Alma”, Beograd, 2008)*

*Knjige za decu:*

*Strašljivi lisac i druge pesme („Naučna knjiga”, Beograd,*

*1994),*

*Vitez slinavog nosa („Sfairos”, Beograd, 1997).*

*Knjige dokumentarističke proze:*

*Zajedno pred Milutinom („Publik pres”, Kraljevo, 1997),*

*Četrdeset jedna priča („Ibarske novosti”, Kraljevo, 2001).*

*Zabeleške iz bezumlja („Hendikep centar” i „Ibarske novosti”, Kraljevo , 2004).*

*Autor je tekstova za dve pozorišne predstave : THE Kraljevski čabare i Vitez slinavog nosa.*

***SADRŽAJ:***

*Akademije-------------------------------------------------------------------------------------2*

*Japanke----------------------------------------------------------------------------------------3*

*Decembar--------------------------------------------------------------------------------------4*

*Učitelji-----------------------------------------------------------------------------------------5*

*Jesen--------------------------------------------------------------------------------------------6*

*Konjsko meso----------------------------------------------------------------------------------7*

*Okupacija maca-------------------------------------------------------------------------------8*

*Rode--------------------------------------------------------------------------------------------9*

*Pisak--------------------------------------------------------------------------------------------7*

*Decembar--------------------------------------------------------------------------------------8*

*Tonci------------------------------------------------------------------------------------------11*

*Stoka------------------------------------------------------------------------------------------12*

*Kap--------------------------------------------------------------------------------------------13*

*Takt-------------------------------------------------------------------------------------------14*

*Ropac-----------------------------------------------------------------------------------------15*

*Kunići-----------------------------------------------------------------------------------------16*

*Amerikanac----------------------------------------------------------------------------------17*

*Klas-------------------------------------------------------------------------------------------18*

*Gaz--------------------------------------------------------------------------------------------19*

*Indusi-----------------------------------------------------------------------------------------20*

*Džez-------------------------------------------------------------------------------------------21*

*Ukipim se-------------------------------------------------------------------------------------22*

*Barmen---------------------------------------------------------------------------------------23*

*Pesak------------------------------------------------------------------------------------------24*

*Diznilend-------------------------------------------------------------------------------------25*

*Izvinite----------------------------------------------------------------------------------------26*

*Raga-------------------------------------------------------------------------------------------27*

*Krtice-----------------------------------------------------------------------------------------28*

*Tane ne može da ožedni--------------------------------------------------------------------29*

*Lame------------------------------------------------------------------------------------------30*

*Monitori--------------------------------------------------------------------------------------31*

*Lilihip-----------------------------------------------------------------------------------------32*

*Ljuto------------------------------------------------------------------------------------------33*

*Mađari----------------------------------------------------------------------------------------34*

*Vrluda luda----------------------------------------------------------------------------------35*

*Mrak------------------------------------------------------------------------------------------36*

*Omorika--------------------------------------------------------------------------------------37*

*Nasipi-----------------------------------------------------------------------------------------38*

*Penisi-----------------------------------------------------------------------------------------39*

*Nacista----------------------------------------------------------------------------------------40*

*Šegrt-------------------------------------------------------------------------------------------41*

*Sedam milijardi------------------------------------------------------------------------------42*

*Moljac----------------------------------------------------------------------------------------43*

*Perionice-------------------------------------------------------------------------------------44*

*Ponedeljak-----------------------------------------------------------------------------------45*

*Tornado---------------------------------------------------------------------------------------46*

*Azot-------------------------------------------------------------------------------------------47*

*Čvorak----------------------------------------------------------------------------------------48*

*Lakukarača-----------------------------------------------------------------------------------49*

*Anice------------------------------------------------------------------------------------------51*

*Sit sam maskota-----------------------------------------------------------------------------52*

*Kip--------------------------------------------------------------------------------------------53*

*Utopija----------------------------------------------------------------------------------------54*

*Atos-------------------------------------------------------------------------------------------55*

*Lastavica-------------------------------------------------------------------------------------56*

*Kreda-----------------------------------------------------------------------------------------57*

*Prase------------------------------------------------------------------------------------------58*

*Kukci------------------------------------------------------------------------------------------59*

*Putopisac-------------------------------------------------------------------------------------61*

*Tradicija--------------------------------------------------------------------------------------63*

*Andaluzija------------------------------------------------------------------------------------64*

*Odmetnik-------------------------------------------------------------------------------------65*

*Račići-----------------------------------------------------------------------------------------66*

*Gorčina---------------------------------------------------------------------------------------67*

*Dok--------------------------------------------------------------------------------------------68*

*Sa svojim shvatanjem sveta--------------------------------------------------------------69*

*Ema-------------------------------------------------------------------------------------------70*

*Sijuks-----------------------------------------------------------------------------------------71*

*O, ratnici-------------------------------------------------------------------------------------72*

*Visibabe--------------------------------------------------------------------------------------73*

*Nomad----------------------------------------------------------------------------------------74*

*Paun-------------------------------------------------------------------------------------------75*

*Srebrenica------------------------------------------------------------------------------------76*

*Hoteli u vasioni -----------------------------------------------------------------------------77*

*Lisičji trag------------------------------------------------------------------------------------78*

*Eros-------------------------------------------------------------------------------------------79*

*Đenova----------------------------------------------------------------------------------------80*

*Ponos-----------------------------------------------------------------------------------------81*

*Potop toplog opijum------------------------------------------------------------------------82*

*Istočnici---------------------------------------------------------------------------------------83*

*Blizina---------------------------------------------------------------------------------------84*

*Sveća------------------------------------------------------------------------------------------85*

*Poželim---------------------------------------------------------------------------------------86*

*Majstori---------------------------------------------------------------------------------------88*

*Stativ------------------------------------------------------------------------------------------89*

*Manifest--------------------------------------------------------------------------------------90*

*Lavice-----------------------------------------------------------------------------------------91*

*Senka------------------------------------------------------------------------------------------92*

*Zubar------------------------------------------------------------------------------------------93*

*Dobrota---------------------------------------------------------------------------------------94*

*Soko-------------------------------------------------------------------------------------------95*

*Vesti-------------------------------------------------------------------------------------------96*

*Sitniš------------------------------------------------------------------------------------------97*

*Španija----------------------------------------------------------------------------------------98*

*Svanuće--------------------------------------------------------------------------------------99*

*Obožen--------------------------------------------------------------------------------------100*

*Nemoguće je gukati-----------------------------------------------------------------------101*

*Saksofon------------------------------------------------------------------------------------102*

*Kokoške------------------------------------------------------------------------------------103*

*Vijetnam------------------------------------------------------------------------------------104*

*Ja, senka kaktusa--------------------------------------------------------------------------105*

*Cigančica-----------------------------------------------------------------------------------106*

*Uštap----------------------------------------------------------------------------------------107*

*BELEŠKA O PESNIKU------------------------------------------------------------------108*

*SADRŽAJ----------------------------------------------------------------------------------109*